Andrés Gabriel Ferrada Moreira

**Andrés Gabriel Ferrada Moreira** (født 1969) er en chilensk prelat og kurieerkebiskop i den romerske kurie i den katolske kirke.
## Liv og virke
### Prest
Andrés Gabriel Ferrada Moreira ble ordinert til diakon den 24. oktober 1998, og mottok presteordinasjonens sakrament den 3. juli 1999 i katedralen i Santiago de Chile av erkebiskopen av Santiago de Chile, Francisco Javier Errázuriz Ossa. 

Etter videre studier tok han sin doktorgrad i 2006 fra Det pavelige gregorianske universitet i Roma med sin avhandling *Nacimiento de [[Moses|Moisés]]. Historia y Teología* (Moses' fødsel. Historie og teologi) og fikk sin doktorgrad i teologi. 

I tillegg til sitt arbeid i menighetstjeneste, tjente Andrés Gabriel Ferrada Moreira som studieprefekt ved Det pavelige storseminar *de los Santos Ángeles Custodios* i Santiago de Chile. 

Andrés Gabriel Ferrada Moreiras år i Santiago de Chile ble i noen grad preget av hans tilknytning til fader Fernando Karadima, lederen av en gruppe kalt *Priestly Union of the Sacred Heart*, som en undersøkelse fra Vatikanet i 2011 fant skyldig i seksuelle overgrep mot mindreårige og maktmisbruk, noe som førte til at han laisert i 2018. Ferrada hadde i sin tid møtt Karadima, og Karadima ble hans åndelige rådgiver. Han hadde ukentlige samtaler med Karadima mens han studerte i Roma i fem år. 

I 2010 tok Ferrada og flere andre prester, blant dem hans  bror, avstand fra Karadima og sa at de fant anklagene om seksuelle overgrep fra Karadimas side troverdige. Ferrada vitnet senere i retten til støtte for ofre for seksuelle overgrep fra Karadima, og sa at han hadde vært vitne til Karadimas maktmisbruk og uønskede seksuelle tilnærmelser siden midten av 1990-tallet *«men ingen hadde noen gang gjort noe med det»*. Ved å forsvare seg mot anklager om åndelig manipulasjon sa Karadima at Ferrada *«har en vanskelig karakter og er noe hensynsløs»*.

Fra 2018 virket han i Vatikanet ved Kleruskongregasjonen.

### Titulærerkebiskop i Den romerske kurie
Den 8. september 2021 utnevnte pave Frans ham til titulærerkebiskop av *Tiburnia* og, med virkning fra 1. oktober samme år, til sekretær for Kleruskongregasjonen. Pave Frans bispeviet ham og Guido Marini til biskoper den 17. oktober samme år i Peterskirken;  medkonsekratorer var den emeriterte prefekt for Kleruskongregasjonen, kardinal Beniamino Stella, og den påfølgende prefekten for Klerkukongregasjonen, erkebiskop Lazarus You Heung-sik.

Han overtok oppgaven etter den franske kurieerkebiskop Joël Mercier.

## Skrifter i utvalg
* 
* 
* 

## Episkopalgenealogi
Hans episkopalgenealogi er:
* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Alessandro Mattei (1744-1820) *1767
* Kardinal Pietro Francesco Galleffi (1770-1837) *1819
* Kardinal Giacomo Filippo Fransoni (1775-1856) *1822
* Kardinal Carlo Sacconi (1808-1889) *1851
* Kardinal Edward Henry Howard of Norfolk (1829-1892) *1872
* Kardinal Mariano Rampolla del Tindaro (1843-1913) *1887
* Kardinal Antonio Vico (1847-1829) *1898
* Erkebiskop Filippo Cortesi (1876-1947) *1921
*Erkebiskop Zenobio Lorenzo Guilland (1890-1962) *1935
*Biskop Anunciado Serafini (1898-1963) *1935
*Kardinal Antonio Quarracino (1923-1998) *1962
*Pave Frans (1936-2025) *1992
*Erkebiskop *Andrés Gabriel Ferrada Moreira* (1969- ) *2021

## Referanser